钦定古今图书集成/理学汇编/学行典/第127卷 > 周子通书 > 《爱敬》
## 钦定古今图书集成/理学汇编/学行典/第127卷 > 周子通书 > 《爱敬》

有善不及，

〈注〉人或有善，而我不能及，则如之何？

曰：“不及则学焉。”

言当学其善而已

问曰：“有不善。”

问：“人有不善，则何以处之？”

曰：不善，则告之；不善且劝。曰：“庶几其改乎。”斯为君子。

《告之》者，恐其不知此事之为不善也。《劝之》者，恐其不知不善之可改而为善也。

有善一，不善二，则学其一而劝其二。《有语》曰：“斯人有
是之不善，非大恶也。”则曰：“孰无过焉？”知其不能改，改
则为君子矣。不改为恶，恶者天恶之，彼岂无畏耶？乌
知其不能改？故君子悉有众善，无弗爱且敬焉。

“善无不学” ，故“悉有众善；恶无不劝” ，故不弃一人于恶。不弃一人于恶，则无所不用其爱敬矣。